ועדת העבודה, הרווחה והבריאות, כנסת 16, פרוטוקול מספר 415, 2005-05-24 11:30

שאול יהלום: אני מתכבד לפתוח את ישיבת הוועדה, הנושא שעל סדר היום הכרה בענפי מומחיות בפסיכולוגיה לעניין חוק השימוש בהיפנוזה.

שאול יהלום: הבקשה היא משר הבריאות, והוא כותב לנו שהנדון הוא הכרה בענפי מומחיות ופסיכולוגיה בעניין חוק השימוש בהיפנוזה.

שאול יהלום: חוק השימוש בהיפנוזה מסדיר את העיסוק בהיפנוזה במדינת ישראל וקובע רשימה סגורה של בעלי מקצוע טיפוליים הרשאים לעסוק בתחום זה.

שאול יהלום: ברשימה זו נכללו פסיכולוגים מומחים בהתאם לתחומי המומחיות שלהם.

שאול יהלום: בחוק עצמו נקבע כי שר הבריאות מוסמך להכיר בדברים נוספים.

שאול יהלום: מאחר שבמשך הזמן הוכנסו עוד תחומי התמחות בפסיכולוגיה התפתחותית ופסיכולוגיה רפואית, התעורר הצורך בהכרה בענפים אלה.

שאול יהלום: ההכרה דורשת את אישור ועדת העבודה ועל כן בקשתי כי נוסח ההכרה יובא לדיון.

שאול יהלום: העירו לי שיש מכתב של ההסתדרות הרפואית שנכתב בו שלאחר בדיקת הנושא עם חברי הקהילייה הרפואית העוסקים בהיפנוזה ובעקבות שיחה עם ד"ר דליה גלבוע יו"ר הוועדה המייעצת לחוק השימוש בהיפנוזה, הם מודיעים כי להסתדרות הרפואית בישראל אין התנגדות להכנסת השינוי המוצע ואישורו על ידי הוועדה.

שאול יהלום: בעד: רוב נגד: אין נמנעים: אין

שאול יהלום: הבקשה אושרה, תודה רבה לכולם הישיבה נעולה.